ACORD DE COOPERARE INTERCOMUNITARĂ
privind extinderea serviciilor publice locale în perspectiva amalgamării normative a satelor Răuțel și Mărăndeni, raionul Fălești

Nr. ____ din __________ 2026

I. PĂRȚILE ACORDULUI
Consiliul sătesc Răuțel, raionul Fălești, reprezentat de primarul satului Răuțel, dl Tudor Istrati, în temeiul Deciziei Consiliului sătesc Răuțel nr. ____ din __________ 2026 privind aprobarea prezentului Acord, denumit în continuare „Consiliul sătesc Răuțel”;
Consiliul sătesc Mărăndeni, raionul Fălești, reprezentat de primarul satului Mărăndeni, dl Anatol Goncearenco, în temeiul Deciziei Consiliului sătesc Mărăndeni nr. ____ din __________ 2026 privind aprobarea prezentului Acord, denumit în continuare „Consiliul sătesc Mărăndeni”;
denumite în continuare, împreună, „Părțile”,
au convenit asupra încheierii prezentului Acord, în scopul pregătirii și organizării eficiente a serviciilor publice locale în perspectiva amalgamării voluntare a satelor Răuțel și Mărăndeni într-o comună cu centrul administrativ în satul Răuțel.

II. DISPOZIȚII GENERALE
2.1. Prezentul Acord stabilește cadrul de cooperare dintre Consiliul sătesc Răuțel și Consiliul sătesc Mărăndeni pentru extinderea serviciilor publice de salubrizare și transport public local, în vederea îmbunătățirii accesului populației la aceste servicii și a pregătirii gestionării integrate a localităților după amalgamare.
2.2. Cooperarea se realizează prin coordonarea acțiunilor administrative ale celor două autorități publice locale, adoptarea actelor administrative necesare și organizarea măsurilor pentru extinderea serviciilor publice pe teritoriul ambelor localități.
2.3. Serviciul public de salubrizare organizat în satul Răuțel este prestat de Î.M. „SERVGARANT-Răuțel”, al cărei fondator este Consiliul sătesc Răuțel, în baza actelor administrative și contractuale aplicabile.
2.4. Părțile convin să coopereze în vederea extinderii prestării serviciului public de salubrizare către satul Mărăndeni, prin intermediul Î.M. „SERVGARANT-Răuțel”, cu respectarea legislației în vigoare.
2.5. Prestarea efectivă a serviciilor în satul Mărăndeni va începe după îndeplinirea procedurilor legale aplicabile și stabilirea temeiului juridic corespunzător pentru prestarea serviciului de către operator.
2.6. Până la finalizarea legală a procesului de amalgamare, fiecare consiliu local își exercită atribuțiile în limitele stabilite de legislația în vigoare. Prezentul Acord nu substituie deciziile și actele administrative care trebuie adoptate de fiecare autoritate competentă.

III. ANGAJAMENTELE PĂRȚILOR
3.1. Consiliul sătesc Răuțel se angajează:
a) să asigure, prin intermediul primarului și al aparatului primăriei, pregătirea și organizarea concursului de selectare a operatorului pentru prestarea serviciului de transport public local, astfel încât ruta existentă să fie extinsă către satul Mărăndeni;
b) să organizeze concursul de selectare a operatorului în baza actelor administrative și a documentației aprobate de autoritățile competente, cu respectarea legislației aplicabile;
c) să coordoneze cu APL Mărăndeni măsurile organizatorice necesare pentru integrarea noii rute în sistemul de transport public local; 
d) va asigura cooperarea cu Î.M. „SERVGARANT-Răuțel” pentru pregătirea măsurilor organizatorice și tehnice necesare extinderii serviciului
e) să asigure schimbul de informații și coordonarea instituțională în vederea extinderii serviciilor publice prevăzute de prezentul Acord.
3.2. Consiliul sătesc Mărăndeni se angajează:
a) să examineze și să aprobe, în limitele competențelor legale, actele administrative necesare organizării transportului public local în satul Mărăndeni, inclusiv programul de circulație, itinerarul rutei și amplasarea opririlor;
b) să asigure transmiterea către Primăria satului Răuțel a documentelor aprobate, în timp util pentru pregătirea și desfășurarea concursului de selectare a operatorului;
c) să întreprindă măsurile administrative necesare pentru extinderea serviciului de salubrizare în satul Mărăndeni, în coordonare cu Consiliul sătesc Răuțel și cu respectarea competențelor legale;
d) va adopta actele administrative necesare organizării serviciului public de salubrizare pe teritoriul satului Mărăndeni, inclusiv, regulamentul serviciului, decizia privind forma de gestiune, actele privind atribuirea gestiunii și aprobarea tarifelor, în conformitate cu competențele legale;
e) să asigure informarea populației despre condițiile de prestare a serviciilor publice extinse.
3.3. Angajamente comune
Părțile se angajează:
a) să coordoneze acțiunile necesare implementării prezentului Acord;
b) să desemneze persoane responsabile pentru monitorizarea executării obligațiilor asumate;
c) să asigure transparența procesului și informarea locuitorilor celor două sate;
d) să identifice soluții organizatorice și financiare pentru prestarea sustenabilă a serviciilor publice;
e) să examineze periodic rezultatele cooperării și să adopte, în limitele competențelor legale, măsurile necesare pentru realizarea obiectivelor stabilite.

IV. DISPOZIȚII FINALE
4.1. Prezentul Acord se aprobă prin decizii ale Consiliului sătesc Răuțel și Consiliului sătesc Mărăndeni.
4.2. Acordul intră în vigoare la data îndeplinirii procedurilor de aprobare de către ambele consilii locale și semnării de către reprezentanții împuterniciți ai Părților.
4.3. Modificarea sau completarea Acordului se efectuează prin acordul Părților, cu aprobarea modificărilor de către ambele consilii locale, în condițiile legii.
4.4. În cazul finalizării procesului de amalgamare normative și constituirii legale a noii unități administrativ-teritoriale, necesitatea menținerii, modificării sau încetării Acordului va fi examinată în funcție de cadrul juridic aplicabil și de competențele noii autorități publice locale.
4.5. Prezentul Acord este întocmit în două exemplare originale, câte unul pentru fiecare Parte, ambele având aceeași forță juridică.

SEMNĂTURILE PĂRȚILOR

	Pentru Consiliul sătesc Răuțel
Primar,
Tudor Istrati 

Semnătura: __________________


	Pentru Consiliul sătesc Mărăndeni
Primar, 
Anatol Goncearenco

Semnătura: __________________

